
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 151 
                                                                din 29 iulie 2021
privind desfășurarea activității ”Animație Medievală în Cetatea Sighișoarei” și punerea la dispoziția Societății Cultural Artistice de Tineret CONCRET, cu titlu gratuit, a terenului aparținând domeniului public din Cetatea Medievală (Piața Muzeului) pentru desfășurarea activității,

în perioada august – septembrie 2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 18.824/06.07.2021 şi la Consiliul Local Sighișoara cu nr. 20.746/22.07.2021, de referatul de aprobare, înregistrat cu nr. 18.829/06.07.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 17.605/23.06.2021, prin care Societatea Cultural Artistică de Tineret CONCRET solicită sprijin pentru organizarea în Municipiul Sighișoara a activității ”Animație Medievală în Cetatea Sighișoarei”, în perioada iulie – septembrie 2021, constând în punerea la dispoziție cu titlu gratuit, a terenului aparținând domeniul public din Cetatea Medievală, respectiv Piața Muzeului, în zilele de vineri, sâmbătă și duminică în perioada antemenționată, mai puțin în zilele care se suprapun cu alte manifestări culturale organizate de Municipiul Sighișoara;  

Ținând cont că, activitatea de animație medievală inițiată de Asociația ”AUM”, la care Societatea Cultural Artistică de Tineret CONCRET a participat, a avut un impact foarte bun, fiind apreciată de turiști și localnici deopotrivă și că Societatea Cultural Artistică de Tineret CONCRET își propune o continuare a programului, aducând un plus de culoare Cetății prin organizarea de activități demonstrative și interactive, destinate publicului de toate vârstele; 

Având în vedere că, pentru realizarea acțiunii, reprezentanții asociației, vor fi poziționați în punctul de interes turistic al Cetății, respectiv, Piața Muzeului – în vecinătatea Turnului cu Ceas, îmbrăcați în costume medievale și vor interpreta personaje din Evul Mediu prezentând diferite activități ce aveau loc în acea perioadă; 

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere faptul că, Societatea Cultural Artistică de Tineret CONCRET este persoană juridică de drept privat fără scop lucrativ, organizație culturală, non-profit, non-guvernamentală, de și pentru tineret, fără caracter politic, independentă și autonomă, care are ca obiective reprezentarea intereselor culturale ale tinerilor legate de activitatea artistic - creativă a tinerilor, precum și răspândirea culturii în rândul acestora;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 18.826/06.07.2021, prin care se propune şi se justifică oportunitatea organizării activității ”Animație Medievală în Cetatea Sighișoarei”, în perioada august – septembrie 2021, precum și punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Muzeului, pentru desfășurarea activității, în perioada august – septembrie 2021;
   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă desfășurarea activității ”Animație Medievală în Cetatea Sighișoarei”, organizată de Societatea Cultural Artistică de Tineret CONCRET, în perioada august – septembrie 2021. 

(2) Se aprobă ca perimetrul de desfășurare a activității să cuprindă domeniul public din Cetatea Medievală, respectiv Piața Muzeului - în vecinătatea Turnului cu Ceas. 
Art. 2. (1) Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Muzeului, în perioada august – septembrie 2021, către Societatea Cultural Artistică de Tineret CONCRET, în vederea desfășurării activității ”Animație Medievală în Cetatea Sighișoarei”, excepție făcând weekend-urile în care sunt aprobate și se desfășoară alte  evenimente culturale.

(2) Este interzisă desfăşurarea de către Societatea Cultural Artistică de Tineret CONCRET a oricăror activităţi de comerţ sau de prestări servicii, precum și permisiunea dată de către aceasta  comercianţilor pentru desfășurarea acestor activităţi de comerţ sau de prestări servicii, în perimetrul de desfășurare a activității, așa cum este el stabilit la art. 1 alin. (2) din prezenta hotărâre. 

Art. 3. Dacă în Municipiul Sighișoara sunt organizate manifestări/evenimente de orice fel, pe terenul pus la dispoziție în mod gratuit potrivit articolelor precedente, manifestări/evenimente aprobate de Consiliul Local al Municipiului Sighișoara, participanții la acțiune au obligația de a elibera terenul ocupat, având posibilitatea, după caz și în funcție de specificul manifestării/evenimentului, de a plăti taxele stabilite, pentru participarea la acestea.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fond Locativ, Serviciul Relaţii Publice și Comunicare, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și Societatea Cultural Artistică de Tineret CONCRET. 

Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Serviciul Public Poliţia Locală;

  1 ex. Societatea Cultural Artistică de Tineret CONCRET. 

14 ex.  

B.A.  
